 Ìkọlù Indonesia: Ẹbí ẹlẹni mẹfà pa ènìyàn 13 ni ilé ìjọsìn Awọn òṣiṣẹ ní iwájú ilé ìjọsin níbi tí adó olóró náà ti bú ní Indonesia Ọga ọlọpáà orilẹ èdè náà Tito Karnavian ní idilé náà tí ó jẹ ọmọlẹyin ẹgbẹ Islamic State ni ó de adó oloro mọra wọn tí wọn sì lọ ṣe ìkọlù kákàkiri ilú Surabaya. Ẹgbẹ agbésùnmọmí Islamic State ti kéde pé àwọn mọ nipa ìkọlù náà. Ọlọpáà ran àwọn tí wọn wá ènìyàn wọn lọwọ A gbọ pé kí wọn tó bẹrẹ ìkọlù, ẹbí náà de adó olóró mọra wọn sì pín ara wọn sí ọnà méji. Ìyá àti ọmọbinrin wọn méjì ṣe ìkọlù sí ilé ìjọsìn kan, bí bàbá àti ọmọkùnrin méjì náà sì ṣe ìkọlù sí ilé ìjọsin méjì. Àwọn ọmọbinrin náà jẹ ọmọ ọdún mẹsàn àti méjìla tí àwọn ọmọkùnrin sì jẹ ọmọ ọdún mẹrìnlélógún àti méjìdínlógún. Ìwádii fi hàn pé ìdílé náà gbé fún ìgbá ráńpẹ ní Syria. Ìkọlù míràn ní ọjọ ajé Ni ọjọ ajé, ìkọlù mìíran tún ṣẹlẹ ní orilẹèdè Indonesia ni olú ilé iṣẹ àwọn ọlọpáà tí ó wà ní Surabaya. Àwọn aláṣẹ ní ọkadà ni awọn agbésùmọmí náà fi ṣe ìkọlù náà. : Bàbá, ìyá àti àwọn ọmọ wọn mẹrin ni ó ṣe ìkọlu pẹlú àdó olóró sí ilé ìjọsìn mẹta ní Indonesia nibi tí ènìyàn mẹtàlá ti gbẹmìí mì, àwọn ọlọpàá ilẹ náà lo sọ bẹẹ. 